THMUI กระฉูด 2 วันติด! บวกอีก 10% ชี้ Q2 กำไรโตเด่น-H2/61ดีต่อเนื่องแนะซื้อเป้า 3.10 บ.
THMUI กระฉูด 2 วันติด! บวกอีก 10% ชี้ Q2 กำไรโตเด่น-H2/61ดีต่อเนื่องแนะซื้อเป้า 3.10 บ. โดย ณ เวลา 11.13 น. อยู่ที่ระดับ 1.94 บาท บวก 0.18 บาท หรือ 10.23 %ด้วยมูลค่าซื้อขาย 84.56 ล้านบาท
1 ส.ค. 2561

ผู้สื่อข่าวรายงานว่า บริษัท ไทยมุ้ย คอร์ปอเรชั่น จำกัด (มหาชน) หรือ THMUI ณ เวลา 11.13 น. อยู่ที่ระดับ 1.94 บาท บวก 0.18 บาท หรือ 10.23 %ด้วยมูลค่าซื้อขาย 84.56 ล้านบาท ราคาหุ้นวิ่งแรง 2 วันติดหลังวานนี้ปิดพุ่งซิลิ่ง

บล.ฟินันเซีย ไซรัส ระบุในบทวิเคราะห์วันนี้(1ส.ค.) คาดกำไรสุทธิไตรมารส 2/61 โดดเด่นมาก +249% เทียบไตรมาสก่อนหน้า, +551% เทียบช่วงเดียวกันของปีก่อน อยู่ที่ 14 ลบ. จากการรับรู้งานวางท่อประปาที่ภูเก็ตมูลค่า 165 ลบ. และงานขายลวดสลิงที่เริ่มฟื้นตัว
แนวโน้มครึ่งปีหลังจะดีต่อเนื่อง เพราะเป็น High Season ของงานขายลวดสลิง และคาดว่าจะได้งานวางท่อประปาในเฟส 3-4 เราคาดกำไรทั้งปี 53 ลบ. +147% เทียบช่วงเดียวกันของปีก่อน ราคาหุ้นตอนนี้ซื้อขายบน PE2018-19 เพียง 9-11 เท่า ถือว่าถูกมากเมื่อเทียบกับค่าเฉลี่ยกลุ่มวัสดุก่อสร้างที่ 16 เท่า  แนะนำซื้อ ราคาเป้าหมาย 3.10 บาท